Zadatak za seminarski rad

1. Odabrati ishod iz kurikuluma;

2. Odabrati koncept;

3. Odabrati i objasniti strategiju za ostvarenje tog ishoda (aktivnost učenika);

4. Voditi računa o povezanosti ishoda, koncepta i strategije.

Primjer 1.

Ishod: IZ KURIKULUMA

KONCEPT KONTINUITET I PROMJENE

STRATEGIJA OSTVARENJA ISHODA: Sljedeće dvije karte pokazuju promjene na Balkanskom poluotoku od početka 19. stoljeća do uoči Prvog svjetskog rata. Koristeći se ovim dvjema kartama i svojim znanjem o događajima odgovorite na pitanja.





Izvor: *Povijesni atlas,* prir. Josip Lučić (Kartografija – učila: Zagreb, 1984.), str. 60.

|  |
| --- |
| Pitanje 1: Na koji se način promijenio zemljovid na Balkanskom poluotoku od razdoblja 1812.-1878. do razdoblja 1878.-1913.? |
| Pitanje 2: Koji su uzroci tih promjena?  Pitanje 3: Jesu li ove promjene utjecale na početak Prvog svjetskog rata i na koji način? |

Primjer 2.

Ishod: IZ KURIKULUMA

KONCEPT KONTINUITET I PROMJENE

STRATEGIJA OSTVARENJA ISHODA: Učenik objašnjava kontinuitete i promjene u prapovijesti i starom vijeku. Razlikuje što se s vremenom promijenilo, a što je ostalo isto. Objašnjava i analizira kako su pojedinci i skupine mogli utjecati na promjene i iznosi o tome vlastite zaključke

Usporedna tablica

|  |  |  |
| --- | --- | --- |
| Kameno doba | | |
|  | Starije | Mlađe |
| Stanovanje |  |  |
| Način života |  |  |
| Prehrana |  |  |

Primjer 3.

ISHOD: Pov 1.E.1. Učenik analizira različite interpretacije i perspektive o prošlim događajima, pojavama i procesima

KONCEPT POVIJESNA PERSPEKTIVA

STRATEGIJA OSTVARENJA ISHODA: Usporedna analiza različitih slikovnih povijesnih izvora/interpretacija. Promotrite ilustracije u nastavku i odgovorite:

1. Kako kralj Luj XIV. vidi sebe?
2. Kako ga vide njegovi suvremenici?
3. Kako ga vide autori nakon njega?

Za svaki slikovni izvor primjenjuju se pitanja za interpretaciju:

* Tko je autor interpretacije? Što znamo o njemu? Što je utjecalo na njegov pogled?
* O čemu govori? Što nam govori? Što pokazuje eksplicitno a što implicitno (stil/ton)?
* Gdje je i kada nastala? Zašto je nastala? Kako to znamo? Koja je bila ciljana publika? Što je bila  njezina svrha?
* Može li se nekim interpretacijama vjerovati više nego drugima?

Primjer 4.

ISHOD: IZ KURIKULUMA

KONCEPT UZROCI I POSLJEDICE

STRATEGIJA OSTVARENJA ISHODA: UčenicI propituju uzroke i posljedice nastanka hijerarhije u drevnim društvima s posebnim osvrtom na Egipat. Analiziraju sažetak istraživanja Simona Powersa sa Sveučilišta u Lausanni koji je u svom članku dao osvrt na istraživačko pitanje "Zašto lovačko-sakupljačka društva prelaze iz sistema društvene jednakosti na sistem hijerarhijskog društvenog poretka? Zadatak za učenike bi bio da podcrtaju uzroke nastanka društvenih nejednakosti i izdvoje posljedice. Uzroke i posljedice mogu predočiti i shematskim prikazom.

|  |
| --- |
| Simon Powers, poslijedoktorant na Sveučilištu u Lausanni u svom članku "The origins of hierarchy: How Egyptian pharaohs rose to power?" daje osvrt na uzroke nastanka poretka društvene jednakosti. Tijekom neolitika društva prelaze iz lovačko-sakupljačkog načina života u život zemljoradnika i proizvođača hrane. Powers je osmislio digitalni model po kojem narodi dobrovoljno pristaju na vodstvo pojedinaca ukoliko im takvi vođe osiguravaju dovoljno prednosti u proizvodnji hrane. Problem nastaje kada se vođe pretvaraju u despotski tip vlasti. Powers smatra da su za to odgovorna dva čimbenika. Prvi je porast veličine i broja ljudskih zajednica kao logična posljedica organiziranih poljoprivrednih društava. Rast broja ljudi uzrokuje nedostatak obradivih površina. Mogućnosti napuštanja života u zajednici i preživljavanja su male. To je posebno vidljivo u Egiptu: zemlja ima reljefne prepreke (pustinja), a i potreba za navodnjavanjem uvjetuje usmjerenost pojedinca na život u zajednici. Zajednica se dobrovoljno predaje vođi koji svoju vlast može zloupotrijebiti. Prilagođeno prema "The origins of hierarchy: How Egyptian pharaohs rose to power?" Stephanie Pappas, Live science. 11.8.2014. Izvor: https://www.sott.net/article/283773-The-origins-of-hierarchy-How-Egyptian-pharaohs-rose-to- |
|  |

Primjer 5.

ISHOD: IZ KURIKULUMA

KONCEPT RAD S POVIJESNIM IZVORIMA

STRATEGIJA OSTVARENJA ISHODA: Na primjeru dva teksta, Herodota i Tukidida učenici odgovaraju na pitanja i opisuju razvoj povijesne znanosti. U razgovoru induktivnom metodom objašnjavaju promjene u razvoju povijesne znanosti tijekom povijesti.

Zapisuju imena prvih povjesničara: Herodota, Tukidida, kao i Ivana Lučića kao prvog hrvatskog povjesničara.

„*Dosad sam pripovijedao ono što sam sam vidio, spoznao i istražio, a odsad ću kazivati egipatsku povijest kako sam ju čuo: ipak ću joj pridodati i ponešto od onoga što sam vidio.*

*Svcećenici su pričali da je Min, prvi egipatski vladar, osigurao nasipima Memfis. Naime, cijela je rijeka tekla uz pješčana brda koja se protežu prema Libiji, ali je Min s gornje strane nasuo rijeku, isušio staro korito i prokopanim kanalom proveo tok rijeke.*

*(Herodot, Povijest II, 99, prijevod D. Škiljan, drugo izdanje, Matica hrvatska, 2007.)*

1. ZAŠTO SE HERODOT SMATRA „OCEM POVIJESTI“?
2. KOJA OBILJEŽJA ŽIVOTA POJEDINIH NARODA JE HERODOT OPISIVAO?
3. KOJA DRUŠTVENA ZNANOST IMA SLIČNA PODRUČJA ISTRAŽIVANJA?
4. ŠTO JE ZA HERODOTA GLAVNI POKRETAČ LJUDSKOG DJELOVANJA? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. U HERODOTOVOM CITATU NAĐI I NAPIŠI TEKST KOJIM ON OPISUJE SVOJU METODOLOGIJU RADA.

*„Trajanje Peloponeskog rata vrlo se produžilo i Grčka je u njemu doživjela stradanja, kakvih nije inače iskusila... Nikad nisu bili osvojeni i opustošeni toliki gradovi... niti je bilo tolikoga bijega ljudi i pokolja... negdje velike suše i odatle strašna glad i kužna bolest, koja je mnogo naškodila i uništila velik broj ljudi. Rat su započeli Atenjani i Peloponežani... Najistinitijim uzrokom, ali koji se najmanje spominje, držim to, što su Atenjani postajali moćni i zadavali straha Spartancima te ih natjerali u rat“.*

(Tukidid, Peloponeski rat, prilagođeno)

ODGOVORI NA PITANJA:

1. KOJI SU RAZLOZI DA SE TUKIDIDA SMATRA „OCEM KRITIČKE POVIJESTI“?
2. KOJA JE OSNOVNA RAZLIKA U INTERPRETACIJI POVIJESNIH DOGAĐAJA KOD HERODOTA I TUKIDIDA?
3. IZ TUKIDIDOVE BIOGRAFIJE IZDVOJI DIO KOJIM SE DOKAZUJE DA U PISANJU NIJE UVIJEK KORISTIO PRIMARNE IZVORE, NEGO JE NEKE STVARI PRIKAZAO IZ SVOJE PERSPEKTIVE.
4. PROČITAJ TUKIDIDOV CITAT IZ „PELOPONESKOG RATA“ PA ODGOVORI:U KOJOJ REČENICI/REČENICAMA SE OGLEDAVA OBJEKTIVNOST TUKIDIDOVOG TUMAČENJA UZROKA PELOPONESKOG RATA?